《赋新繁周表权如诏亭》
宋代·任伋

尽道君家教育深，义方高作霭儒林。
彩衣已是真郎贵，紫诏方旌昔日心。
鲤每趋庭惟独立，鹤常和子自鸣阴。
此之能事人方信，胜积籯中十万金。

作者简介：任伋（一○一八～一○八一），字师中，眉州眉山（今属四川）人。举进士。曾通判黄州，神宗熙宁时知泸州。元丰四年卒，年六十四。事见《淮海集》卷三三《泸州使君任公墓表》及《宋史》卷三四五《任伯雨传》。今录诗二首。